Olifant Marloth Park In The Bush | LekkeSlaap
Olifant Marloth Park In The Bush is 'n selfsorg-chalet met 'n grasdak in Marloth Park. Dié reservaat grens aan die Krugerwildtuin en is net 20 km vanaf die wildtuin se Krokodilbrughek.
By Marloth Park sal jy beslis jouself in die bosveld verloor. Koedoes, sebras, kameelperde, rooibokke, blouwildebeeste, vlakvarke, volstruise en 'n magdom voëls is hier te sien.
Olifant Marloth Park in The Bush bied slaapplek aan tot 6 gaste en het 2 slaapkamers, nog 'n slaapkamer in die solder, 'n oopplan-kombuis en leefarea, en 'n grasdaklapa.
Die eerste en tweede kamer het dubbelbeddens en die badkamer het 'n stort en aparte toilet. Die solder het 2 enkelbeddens. Die kombuis is vir selfsorg toegerus. Die sitkamer het gemaklike rusbanke en lei na 'n stoep met braaigeriewe, 'n grasdaklapa met piekniekbankies en 'n plonspoel vir warm dae. Skadu-parkeerplek is beskikbaar.
Olifant Marloth Park bied 'n ware bosveld-ervaring - diere wat jou kom besoek terwyl jy braai of jou oggendkoffie geniet, die voëltjies se gefladder en gekwetter, en die ongelooflike Afrika-sterrehemel. Ry na die Krokodilrivier om die Groot 5 te kyk of geniet 'n skemerkelkie langs die rivier en ervaar Marloth Park se kalmte.
’n Bespreking by Olifant Marloth Park In The Bush sluit in:
Olifantrylaan 3008, Marloth Park, 1902, Mpumalanga
Gaste dink Olifant Marloth Park In The Bush het ’n goeie ligging